CELEX: 32019D1245
Language: bg
Date: 2019-07-18 00:00:00
Title: Решение (ОВППС) 2019/1245 на Комитета по политика и сигурност от 18 юли 2019 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2019/373 (ATALANTA/2/2019)

22.7.2019   
               
               
                  BG
               
               
                  Официален вестник на Европейския съюз
               
               
                  L 194/2
               
            
         РЕШЕНИЕ (ОВППС) 2019/1245 НА КОМИТЕТА ПО ПОЛИТИКА И СИГУРНОСТ
         от 18 юли 2019 година
         за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2019/373 (ATALANTA/2/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът e оправомощил Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (наричан по-долу „командващият силите на ЕС“).
                  
               
                     (2)
                  
                  
                     На 5 март 2019 г. КПС прие Решение (ОВППС) 2019/373 (2) за назначаване на контраадмирал Ricardo A. HERNÁNDEZ за командващ силите на ЕС.
                  
               
                     (3)
                  
                  
                     Командващият операцията на ЕС препоръча назначаването на контраадмирал Armando Paolo SIMI за нов командващ силите на ЕС, считано от 23 юли 2019 г.
                  
               
                     (4)
                  
                  
                     На 24 юни 2019 г. Военният комитет на ЕС изрази подкрепата си за тази препоръка.
                  
               
                     (5)
                  
                  
                     Поради това Решение (ОВППС) 2019/373 следва да бъде отменено.
                  
               
                     (6)
                  
                  
                     В съответствие с член 5 от Протокола № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Armando Paolo SIMI се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 23 юли 2019 г.
         
         
            Член 2
            Решение (ОВППС) 2019/373 се отменя.
         
         
            Член 3
            Настоящото решение влиза в сила на 23 юли 2019 г.
         
         
            Съставено в Брюксел на 18 юли 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2019/373 на Комитета по политика и сигурност от 5 март 2019 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2018/925 (ATALANTA/1/2019) (ОВ L 68, 8.3.2019 г., стр. 7).